# Επίσημη Εφημερίδα C 165A/20 Μ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 165A |
| | |
| Έκδοση στην ελληνική γλώσσα | Ανακοινώσεις και Πληροφορίες | 58ό έτος20 Μαΐου 2015 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 165A

Έκδοση στην ελληνική γλώσσα

Ανακοινώσεις και Πληροφορίες

58ό έτος20 Μαΐου 2015

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2015/C 165A/01 | Γενική Διεύθυνση Ανθρωπίνων Πόρων και Ασφάλειας — Προκήρυξη κενής θέσης για την ανάθεση καθηκόντων διευθυντή (βαθμός AD 14) — Διεύθυνση Ασφάλειας (ΓΔ HR.DS), στις Βρυξέλλες — (άρθρο 29 παράγραφος 2 του κανονισμού υπηρεσιακής κατάστασης) — COM/2015/10359 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2015/C 165A/01

Γενική Διεύθυνση Ανθρωπίνων Πόρων και Ασφάλειας — Προκήρυξη κενής θέσης για την ανάθεση καθηκόντων διευθυντή (βαθμός AD 14) — Διεύθυνση Ασφάλειας (ΓΔ HR.DS), στις Βρυξέλλες — (άρθρο 29 παράγραφος 2 του κανονισμού υπηρεσιακής κατάστασης) — COM/2015/10359

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 20.5.2015 | EL | Επίσημη Εφημερίδα της Ευρωπαϊκής Ένωσης | CA 165/1 |
| --- | --- | --- | --- |

20.5.2015

EL

Επίσημη Εφημερίδα της Ευρωπαϊκής Ένωσης

CA 165/1

---

Γενική Διεύθυνση Ανθρωπίνων Πόρων και Ασφάλειας

Προκήρυξη κενής θέσης για την ανάθεση καθηκόντων διευθυντή (βαθμός AD 14)

Διεύθυνση Ασφάλειας (ΓΔ HR.DS), στις Βρυξέλλες

(άρθρο 29 παράγραφος 2 του κανονισμού υπηρεσιακής κατάστασης)

COM/2015/10359

(2015/C 165 A/01)

Ποιοι είμαστε

Η Διεύθυνση Ασφάλειας της Επιτροπής υπάγεται στη Γενική Διεύθυνση Ανθρωπίνων Πόρων και Ασφάλειας και είναι αρμόδια για την πολιτική εσωτερικής ασφάλειας της Επιτροπής. Στόχος της πολιτικής αυτής είναι να εξασφαλιστεί ότι, σε όλους τους τόπους δραστηριότητας, υπάρχει επαρκής προστασία ατόμων, περιουσιακών στοιχείων και πληροφοριών έναντι των κινδύνων ασφάλειας. Η πολιτική ασφάλειας παρέχει στήριξη στην Ευρωπαϊκή Επιτροπή σε ό,τι αφορά την εκτέλεση της εντολής της και την εκπλήρωση των θεσμικών και νομικών της υποχρεώσεων, μεταξύ των οποίων και το καθήκον της να φροντίζει το προσωπικό της. Συμβάλλει επίσης στη συνέχεια των δραστηριοτήτων. Φιλοδοξία μας στον τομέα αυτό για τα επόμενα έτη θα είναι η διατήρηση και περαιτέρω βελτίωση της ποιότητας του περιβάλλοντος εργασίας, με παράλληλη ενίσχυση της αποτελεσματικότητας της προστασίας έναντι των νέων απειλών σε μια περίοδο περιορισμένων πόρων.

Για την αντιμετώπιση της ταχείας παγκοσμιοποίησης και της αυξημένης πολυπλοκότητας των απειλών σε θέματα ασφάλειας, η Επιτροπή θέτει σε εφαρμογή ένα ευρύ φάσμα ενισχυμένων μέτρων ασφάλειας για την εξασφάλιση της αποτελεσματικής προστασίας προσώπων, πληροφοριών και περιουσιακών στοιχείων κατά τα επόμενα έτη.

Προσφέρουμε μια θέση υψηλού επιπέδου με στόχο την αντιμετώπιση αυτών των επερχόμενων προκλήσεων, την περαιτέρω διαμόρφωση και ενίσχυση της πολιτικής της Επιτροπής για την ασφάλεια και τη διασφάλιση της αποτελεσματικής εφαρμογής της.

Τι προτείνουμε

Η Επιτροπή καλεί τους ενδιαφερόμενους να υποβάλουν υποψηφιότητα για την πλήρωση μιας κενής θέσης διευθυντή στη Διεύθυνση Ασφάλειας.

Ο υποψήφιος που θα επιλεγεί θα είναι υπεύθυνος για την ασφάλεια και την προστασία του προσωπικού, των περιουσιακών στοιχείων, των δραστηριοτήτων και των πληροφοριών σε όλους τους τόπους υπηρεσίας της Επιτροπής. Στο πλαίσιο αυτών των αρμοδιοτήτων, θα διαχειρίζεται και θα κατευθύνει την ανάπτυξη, την εφαρμογή και την αξιολόγηση της πολιτικής ασφάλειας της Επιτροπής, θα φροντίζει για την αποτελεσματική αντιμετώπιση των νεοεμφανιζόμενων απειλών, θα δημιουργεί συνέργειες και θα διαμορφώνει αποτελεσματικούς μηχανισμούς συνεργασίας με εταίρους σε άλλα ευρωπαϊκά θεσμικά όργανα και σε εθνικές υπηρεσίες ασφάλειας.

Ο διευθυντής Ασφάλειας προΐσταται προσωπικού 200 ατόμων περίπου, τα οποία κατανέμονται σε 6 μονάδες στις Βρυξέλλες και το Λουξεμβούργο. Οι μονάδες αυτές ασχολούνται με ένα ευρύτατο φάσμα θεμάτων ασφάλειας, από τη φυσική προστασία των εγκαταστάσεων της Επιτροπής, συμπεριλαμβανομένης της διαχείρισης της σύμβασης για την υπηρεσία φυλάκων ασφάλειας της Επιτροπής, έως τον έλεγχο της συμβατότητας για την τήρηση των προτύπων ασφάλειας ΤΠ και ασφάλειας επικοινωνιών, αντικατασκοπείας και αντιτρομοκρατικών δραστηριοτήτων.

Επιπλέον, η Διεύθυνση προσφέρει προστασία στα μέλη της Επιτροπής και σε επίσημους επισκέπτες (VIP), αντιμετώπιση περιστατικών σε εικοσιτετράωρη βάση, παροχή συμβουλών ασφάλειας ΤΠ και τεχνικής ασφάλειας, εκπαίδευση ασφάλειας για όλα τα μέρη της Επιτροπής και υπηρεσία ερευνών. Για να ανταποκριθεί στις ευθύνες αυτές, συνεργάζεται στενά με υπηρεσίες εξωτερικής ασφάλειας σε άλλα θεσμικά όργανα της ΕΕ, καθώς και σε κράτη μέλη και διεθνείς οργανισμούς.

Τέλος, ο διευθυντής Ασφάλειας είναι επικεφαλής της ομάδας που έχει την αρμοδιότητα για την «πολιτική υγείας και ασφάλειας στην εργασία» όσον αφορά τις εγκαταστάσεις στις Βρυξέλλες και το Λουξεμβούργο, η οποία περιλαμβάνει τον έλεγχο των συστημάτων διαχείρισης για την υλοποίηση αυτής της πολιτικής και τη διαχείριση του αντίστοιχου προγράμματος κατάρτισης.

Ο ετήσιος προϋπολογισμός για τον οποίο είναι υπεύθυνος ο διευθυντής ανέρχεται σε περίπου 6 εκατ. ευρώ για τις δραστηριότητες ασφάλειας και 40 εκατ. ευρώ για τις υπηρεσίες φύλαξης στις Βρυξέλλες. Η Διεύθυνση Ασφάλειας διαχειρίζεται περίπου 70 συμβάσεις με ιδιωτικές εταιρείες και δρομολογεί κατά μέσο όρο 12 μεγάλες διαδικασίες δημόσιων συμβάσεων ανά έτος.

Για να διασφαλίσει την επιτυχία του έργου του, ο διευθυντής Ασφάλειας πρέπει να είναι σε θέση να συνάπτει και να διατηρεί σχέσεις με άλλες υπηρεσίες ασφάλειας σε εθνικό και διεθνές επίπεδο καθώς και με άλλους οργανισμούς ασφάλειας και να συνεργάζεται στενά μαζί τους, φροντίζοντας μεταξύ άλλων να κοινοποιεί προβλήματα σχετικά με την ασφάλεια και να επιτυγχάνει τα υψηλότερα δυνατά πρότυπα ασφάλειας. Αυτό συνιστά σημαντική πρόκληση στον τομέα της υψηλού επιπέδου διοίκησης και ηγεσίας.

Τι αναζητούμε

Ο υποψήφιος που θα επιλεγεί θα είναι ένας δυναμικός, υψηλού επιπέδου επαγγελματίας ο οποίος θα πρέπει να πληροί τα εξής κριτήρια επιλογής:

| — | εκτενή πείρα σε σχετικά θέματα ασφάλειας ιδίως στο πλαίσιο της Ευρωπαϊκής Ένωσης, η οποία πρέπει να περιλαμβάνει αποδεδειγμένη επιτυχή εμπειρία στην υψηλού επιπέδου διοίκηση και ηγεσία σε αυτόν τον τομέα, |
| --- | --- |

—

εκτενή πείρα σε σχετικά θέματα ασφάλειας ιδίως στο πλαίσιο της Ευρωπαϊκής Ένωσης, η οποία πρέπει να περιλαμβάνει αποδεδειγμένη επιτυχή εμπειρία στην υψηλού επιπέδου διοίκηση και ηγεσία σε αυτόν τον τομέα,

| — | γνώση του γενικού πλαισίου ασφάλειας και των συναφών ζητημάτων και κατανόηση του τι χρειάζεται για την αποτελεσματική του εφαρμογή, |
| --- | --- |

—

γνώση του γενικού πλαισίου ασφάλειας και των συναφών ζητημάτων και κατανόηση του τι χρειάζεται για την αποτελεσματική του εφαρμογή,

| — | κατανόηση των κανονιστικών και πολιτικών θεμάτων που αφορούν την ασφάλεια και πείρα σε ηγετικές θέσεις στον τομέα αυτό, |
| --- | --- |

—

κατανόηση των κανονιστικών και πολιτικών θεμάτων που αφορούν την ασφάλεια και πείρα σε ηγετικές θέσεις στον τομέα αυτό,

| — | σε βάθος γνώση των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες της Διεύθυνσης, |
| --- | --- |

—

σε βάθος γνώση των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες της Διεύθυνσης,

| — | ικανότητα να συνάπτει και να διατηρεί αποτελεσματικές και ισχυρές σχέσεις και συνεργασίες στον τομέα της ασφάλειας με τα θεσμικά όργανα της ΕΕ, καθώς και με διεθνείς, εθνικές και τοπικές αρχές και διεθνείς οργανισμούς, τόσο στο κατάλληλο όσο και στα υψηλότερα επίπεδα, |
| --- | --- |

—

ικανότητα να συνάπτει και να διατηρεί αποτελεσματικές και ισχυρές σχέσεις και συνεργασίες στον τομέα της ασφάλειας με τα θεσμικά όργανα της ΕΕ, καθώς και με διεθνείς, εθνικές και τοπικές αρχές και διεθνείς οργανισμούς, τόσο στο κατάλληλο όσο και στα υψηλότερα επίπεδα,

| — | πείρα στη διαχείριση δημοσιονομικών, χρηματοδοτικών και ανθρώπινων πόρων σε εθνικό, ευρωπαϊκό και/ή διεθνές πλαίσιο, |
| --- | --- |

—

πείρα στη διαχείριση δημοσιονομικών, χρηματοδοτικών και ανθρώπινων πόρων σε εθνικό, ευρωπαϊκό και/ή διεθνές πλαίσιο,

| — | δυνατότητα παρουσίασης ενός σαφούς στρατηγικού οράματος όσον αφορά τον ρόλο και το μέλλον της Διεύθυνσης, |
| --- | --- |

—

δυνατότητα παρουσίασης ενός σαφούς στρατηγικού οράματος όσον αφορά τον ρόλο και το μέλλον της Διεύθυνσης,

| — | ηγετικά προσόντα και ικανότητα δραστηριοποίησης μιας μεγάλης ομάδας, σε ένα ευρωπαϊκό πολυπολιτισμικό και πολυγλωσσικό περιβάλλον, |
| --- | --- |

—

ηγετικά προσόντα και ικανότητα δραστηριοποίησης μιας μεγάλης ομάδας, σε ένα ευρωπαϊκό πολυπολιτισμικό και πολυγλωσσικό περιβάλλον,

| — | εξαιρετικές ικανότητες γραπτής και προφορικής επικοινωνίας, δυνατότητα αποτελεσματικής και πειστικής αλληλεπίδρασης με το κοινό καθώς και με εσωτερικούς και εξωτερικούς ενδιαφερόμενους φορείς. |
| --- | --- |

—

εξαιρετικές ικανότητες γραπτής και προφορικής επικοινωνίας, δυνατότητα αποτελεσματικής και πειστικής αλληλεπίδρασης με το κοινό καθώς και με εσωτερικούς και εξωτερικούς ενδιαφερόμενους φορείς.

Ο επιλεγείς υποψήφιος θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφάλειας (TOP SECRET) από την αρμόδια εθνική του/της αρχή (ο έλεγχος διαβάθμισης ασφάλειας του προσωπικού είναι διοικητική απόφαση μετά από έλεγχο ασφάλειας της αρμόδιας εθνικής αρχής ασφάλειας του προσώπου, βάσει των εφαρμοστέων κανόνων και κανονισμών εθνικής ασφάλειας, που πιστοποιεί ότι επιτρέπεται σε ένα πρόσωπο η πρόσβαση σε διαβαθμισμένες πληροφορίες μέχρι ένα συγκεκριμένο επίπεδο. Πρέπει να σημειωθεί ότι η αναγκαία διαδικασία για την έκδοση πιστοποίησης διαβάθμισης ασφάλειας μπορεί να κινηθεί βάσει αιτήματος του εργοδότη μόνον και όχι του υποψήφιου προσώπου).

Ο διορισμός στη θέση αρχίζει να ισχύει μόνον εάν ο επιλεγείς υποψήφιος διαθέτει έγκυρη πιστοποίηση διαβάθμισης ασφάλειας.

Οι υποψήφιοι πρέπει (κριτήρια επιλεξιμότητας):

Οι υποψήφιοι θα κριθούν κατά τη φάση επιλογής με βάση τα ακόλουθα τυπικά κριτήρια, που θα πρέπει να πληρούνται κατά την ημερομηνία λήξης της προθεσμίας υποβολής των αιτήσεων:

| 1. | Ιθαγένεια: οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

1.

Ιθαγένεια: οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης.

| 2. | Πτυχίο ή δίπλωμα πανεπιστημίου: οι υποψήφιοι πρέπει να διαθέτουν:






  i) | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

2.

Πτυχίο ή δίπλωμα πανεπιστημίου: οι υποψήφιοι πρέπει να διαθέτουν:

i)

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| ii) | είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

ii)

είτε επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| 3. | Επαγγελματική πείρα: οι υποψήφιοι πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα.

  Διοικητική πείρα: τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) που έχει άμεση σχέση με τομέα συναφή με την παρούσα θέση. |
| --- | --- |

3.

Επαγγελματική πείρα: οι υποψήφιοι πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα.

Διοικητική πείρα: τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) που έχει άμεση σχέση με τομέα συναφή με την παρούσα θέση.

| 4. | Γλώσσες: να κατέχουν άριστα μία από τις επίσημες γλώσσες της Ευρωπαϊκής Ένωσης (2) και να διαθέτουν επαρκή γνώση μιας ακόμη από τις εν λόγω επίσημες γλώσσες. |
| --- | --- |

4.

Γλώσσες: να κατέχουν άριστα μία από τις επίσημες γλώσσες της Ευρωπαϊκής Ένωσης (2) και να διαθέτουν επαρκή γνώση μιας ακόμη από τις εν λόγω επίσημες γλώσσες.

| 5. | Όριο ηλικίας: να μην έχουν φθάσει ακόμη στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης]. |
| --- | --- |

5.

Όριο ηλικίας: να μην έχουν φθάσει ακόμη στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης].

Ανεξαρτησία και δήλωση συμφερόντων

Προτού αναλάβουν καθήκοντα, οι υποψήφιοι οφείλουν να προβούν σε δήλωση σχετικά με τη δέσμευσή τους να ενεργούν ανεπηρέαστοι υπέρ του δημόσιου συμφέροντος, καθώς και σχετικά με οποιαδήποτε συμφέροντά τους τα οποία ενδέχεται να θεωρηθεί ότι θίγουν την ανεξαρτησία τους.

Διορισμός και όροι απασχόλησης

Η Ευρωπαϊκή Επιτροπή θα επιλέξει και θα διορίσει τον διευθυντή σύμφωνα με τις οικείες διαδικασίες επιλογής και πρόσληψης [βλέπε και το συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους — Compilation Document on Senior Officials Policy (3)]. Στο πλαίσιο της διαδικασίας επιλογής, οι υποψήφιοι που έχουν κληθεί σε συνέντευξη από τη συμβουλευτική επιτροπή διορισμών της Επιτροπής θα πρέπει να συμμετάσχουν, πριν από τη συνέντευξη αυτή, σε αξιολόγηση από κέντρο το οποίο διαχειρίζονται εξωτερικοί σύμβουλοι προσλήψεων.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και της Επιτροπής, η διαδικασία επιλογής θα πραγματοποιηθεί αποκλειστικά στην αγγλική και/ή τη γαλλική γλώσσα (4).

Οι μισθοί και οι όροι απασχόλησης είναι εκείνοι που ορίζονται στον κανονισμό υπηρεσιακής κατάστασης για τους υπαλλήλους βαθμού AD 14 της Ευρωπαϊκής Ένωσης. Εφιστάται η προσοχή των υποψηφίων στο γεγονός ότι, σύμφωνα με τον κανονισμό υπηρεσιακής κατάστασης, κάθε νέο μέλος του προσωπικού πρέπει να ολοκληρώσει επιτυχώς δοκιμαστική περίοδο 9 μηνών.

Ο διευθυντής εδρεύει στις Βρυξέλλες.

Ίσες ευκαιρίες

Η Ευρωπαϊκή Ένωση εφαρμόζει πολιτική ίσων ευκαιριών.

Διαδικασία υποβολής αίτησης

Πριν υποβάλουν την υποψηφιότητά τους, οι ενδιαφερόμενοι θα πρέπει να ελέγξουν προσεκτικά αν πληρούν όλα τα κριτήρια επιλεξιμότητας (βλέπε παραπάνω σημείο «Οι υποψήφιοι πρέπει»), ιδίως όσον αφορά το είδος του διπλώματος/πτυχίου και την απαιτούμενη επαγγελματική πείρα. Οι υποψήφιοι που δεν πληρούν οποιοδήποτε από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Οι υποψήφιοι που επιθυμούν να υποβάλουν αίτηση πρέπει να εγγραφούν μέσω διαδικτύου, στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/

και να ακολουθήσουν τις οδηγίες που παρέχονται εκεί σχετικά με τα διάφορα στάδια της διαδικασίας.

Οι υποψήφιοι πρέπει να διαθέτουν έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την ταυτοποίηση της εγγραφής του υποψηφίου, καθώς και για την ενημέρωση του υποψηφίου σχετικά με το αποτέλεσμα της διαδικασίας. Οι υποψήφιοι θα πρέπει επομένως να ενημερώσουν την Επιτροπή σε περίπτωση αλλαγής της ηλεκτρονικής τους διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8  000 χαρακτήρες). Το βιογραφικό σημείωμα και η επιστολή πρέπει να είναι συνταγμένα στην αγγλική, τη γαλλική ή τη γερμανική γλώσσα.

Αφού ολοκληρώσουν τη διαδικασία ηλεκτρονικής εγγραφής, οι υποψήφιοι λαμβάνουν στην οθόνη τους έναν αριθμό εγγραφής, τον οποίο οφείλουν να σημειώσουν και να θυμούνται, καθώς αποτελεί τον αριθμό αναφοράς για κάθε ζήτημα σχετικό με την αίτησή τους.

Η λήψη του αριθμού σημαίνει το τέλος της διαδικασίας εγγραφής και επιβεβαιώνει ότι τα στοιχεία που υποβάλατε έχουν καταχωριστεί.

Αν δεν λάβετε αριθμό εγγραφής, αυτό σημαίνει ότι η αίτησή σας δεν έχει καταχωριστεί!

Επισημαίνεται ότι οι υποψήφιοι δεν μπορούν να παρακολουθούν την πορεία της αίτησής τους μέσω του διαδικτύου. Θα ενημερωθούν σχετικά απευθείας από τη Γενική Διεύθυνση που είναι αρμόδια για την πρόσληψή τους.

Αν έχετε αναπηρία που σας εμποδίζει να εγγραφείτε ηλεκτρονικά στον διαγωνισμό, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε έντυπη μορφή και να την αποστείλετε με συστημένη επιστολή στην ακόλουθη διεύθυνση:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Brussels

  , αναφέροντας σαφώς την ένδειξη:

  Vacancy for a Director function in DG.HR.DS, COM/2015/10359

  . Η επιστολή θα πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία μεταξύ της Επιτροπής και των υποψηφίων θα γίνεται ταχυδρομικώς. Στην περίπτωση αυτή, θα πρέπει να επισυνάψετε στην αίτησή σας βεβαίωση αναγνωρισμένου οργανισμού με την οποία πιστοποιείται η αναπηρία σας. Θα πρέπει επίσης να περιγράψετε, σε χωριστό φύλλο χαρτιού, τυχόν ειδικές ρυθμίσεις που θεωρείτε αναγκαίες για να διευκολυνθεί η συμμετοχή σας στη διαδικασία επιλογής.

Σε περίπτωση που χρειαστούν περισσότερες πληροφορίες και/ή αντιμετωπίσουν τεχνικά προβλήματα, οι υποψήφιοι παρακαλούνται να αποστείλουν ηλεκτρονικό μήνυμα στη διεύθυνση:

HR-A2-MANAGEMENT-ONLINE@ec.europa.eu

Καταληκτική ημερομηνία

Η προθεσμία εγγραφής λήγει τη 18η Ιουνίου 2015, στις 12 το μεσημέρι, ώρα Βρυξελλών. Μετά από αυτήν την ώρα δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί ευθύνη του υποψηφίου. Συνιστούμε ιδιαίτερα στους υποψηφίους να μην περιμένουν τις τελευταίες ημέρες για να υποβάλουν την αίτησή τους, καθώς τυχόν μεγάλος φόρτος των γραμμών ή πρόβλημα στη σύνδεση με το Διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να τους αναγκάσει να επαναλάβουν την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν γίνονται δεκτές.

Σημαντική πληροφορία για τους υποψηφίους

Υπενθυμίζεται στους υποψηφίους ότι οι εργασίες των επιτροπών επιλογής είναι απόρρητες. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε απευθείας ή έμμεση επαφή με μέλη των εν λόγω επιτροπών.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά όργανα και τους οργανισμούς της ΕΕ και σχετικά με την ελεύθερη κυκλοφορία των δεδομένων αυτών (5).

---

(1)  Στο βιογραφικό τους σημείωμα οι υποψήφιοι θα πρέπει να αναφέρουν τουλάχιστον για τα εν λόγω 5 έτη κατά τα οποία απέκτησαν πείρα σε ανώτερη διευθυντική θέση: 1) τον τίτλο και τα καθήκοντα που άσκησαν σε διευθυντικές θέσεις· 2) τον αριθμό των υπαλλήλων που διοικούσαν σε αυτές τις θέσεις· 3) το ύψος των προϋπολογισμών που διαχειρίζονταν· και 4) τον αριθμό των προϊσταμένων και των υφισταμένων τους, καθώς και τον αριθμό των ομότιμων στην ίδια βαθμίδα ιεραρχίας.

(2)  http://ec.europa.eu/languages/policy/linguistic-diversity/official-languages-eu_el.htm

(3)  http://ec.europa.eu/civil_service/docs/official_policy_en.pdf

(4)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψηφίους οι οποίοι έχουν ως μητρική μία από αυτές τις γλώσσες.

(5)  ΕΕ L 8 της 12.1.2001, σ. 1.

---